EkBass/fiwiki-20250220-pages-articles huggingface dataset:
Rolinda Sharples

Rolinda Sharples (1793 Bath – 1838 Bristol) oli englantilainen muotokuvamaalari. Hän piti näyttelyitä Royal Academyssa ja Society of British Artistsin näyttelyissä. http://www.askart.com/artist/Rolinda_Sharples/10048910/Rolinda_Sharples.aspx Rolinda Sharples syntyi taiteelliseen perheeseen. Äiti Ellen Sharples oli miniatyyrimaalari ja myös isä James Sharples oli taiteilija. Rolindan kolmesta veljestäkin tuli taiteilijoita. Rolindaa kannusti taiteilijuuteen hänen äitinsä. Sharplesin elämää ei ole tarkasti dokumentoitu. Eräiden tietojen mukaan hän olisi syntynyt New Yorkissa, missä perhe oleskeli vuodet 1794–1811, perheen isän Jamesin kuolemaan saakka. Tämän jälkeen perhe palasi Bristoliin. Bristolissa Rolinda auttoi perheen elatuksessa maalaamalla muotokuvia. Hän maalasi myös kuvia aikansa merkkitapauksista ja häntä pidetään ensimmäisenä naisena, joka maalasi kuvia useammasta ihmishahmosta yhtäaikaa. http://historyhoydens.blogspot.com/2009/10/rolinda-sharples.html https://en.wahooart.com/a55a04/w.NSF/O/BRUE-8CEGSK Vuonna 1827 Sharplesista tuli Society of British Artistsin kunniajäsen. Suurikokoisten, tapahtumia esittävien maalausten ohella hän maalasi myös intiimejä pieniä maalauksia simpukoista ja hiiristä. Myös näitä töitä oli esillä näyttelyissä. http://en.wahooart.com/a55a04/w.NSF/O/BRUE-8CEGSK == Lähteet == == Aiheesta muualla == * http://artuk.org/discover/artworks/search/actor:sharples- rolinda-17931838/page/2 Luokka: Englantilaiset taidemaalarit Luokka: Vuonna 1793 syntyneet Luokka: Vuonna 1838 kuolleet Luokka:Muotokuvamaalarit
Carlyle Nusbaum

Carlyle Nusbaum (s. 4. kesäkuuta 1997 Kansas City, Missouri) on yhdysvaltalainen lentopalloilija, pelipaikaltaan yleispelaaja ja pituudeltaan 178-senttimetrinen. Hän on kesästä 2021 alkaen edustanut Suomessa lentopallon Mestaruusliigassa kuusamolaisjoukkue Pölkkyä. Nusbaum pelasi lentopalloa neljä vuotta Lipscombin yliopistossa. Hänet valittiin kolmena vuonna konferenssissaan vuoden pelaajaksi. Hän pelasi lisäksi yhden vuoden rantalentopalloa Washingtonin yliopistossa. Kaudella 2020–2021 Nusbaum pelasi Ruotsin liigaa Gislavedin joukkueessa. Hän siirtyi Suomeen Pölkyn joukkueeseen kaudeksi 2021–2022. Tammikuussa 2022 hän oli voittamassa Suomen Cupia ja kauden päätteeksi Suomen-mestaruutta. == Lähteet == Luokka:Yhdysvaltalaiset lentopalloilijat Luokka:Vuonna 1997 syntyneet Luokka:Elävät henkilöt
Moottorityökone

Moottorityökone on omalla käyttövoimallaan liikkuva ajoneuvo, joka on suunniteltu ja rakennettu työkoneeksi, ja joka ei rakenteensa takia sovellu matkustajien eikä tavaroiden kuljettamiseen. Auton alustalle asennettua työkonetta ei pidetä moottorityökoneena. Esimerkkejä moottorityökoneista ovat lakaisukoneet ja kauhakuormaimet. Perävaunujen ja kuljetusalustojen siirtoon satamassa tai muulla terminaalialueella valmistettu vetotrukki, jonka suurin rakenteellinen nopeus on enintään 50 kilometriä tunnissa, jos ajoneuvo ei ole kuorma-auto tai traktori. Työmaalla tehtäviin kuljetuksiin tarkoitettu muu ajoneuvo kuin traktori (dumpperi), jollei ajoneuvo ole kuorma-auto. == Lähteet == *
Adeja Lambert

Adeja Lambert (s. 25. tammikuuta 1996) on yhdysvaltalainen lentopalloilija, pelipaikaltaan yleispelaaja ja pituudeltaan 187-senttimetrinen. Hän on edustanut Suomessa lentopallon Mestaruusliigassa kuusamolaisjoukkue Pölkkyä kausina 2018–2020 ja kaudella 2021–2022. Lambert edusti kotimaansa yliopistosarjassa neljä kautta Michiganin yliopistoa. Hän edusti kaudet 2018–2020 Suomessa Kuusamon Pölkkyä ja saavutti SM-pronssia vuonna 2019. Kauden 2020–2021 Lambert pelasi Saksassa Münsterin joukkueessa. Kaudeksi 2021–2022 hän palasi Pölkyn joukkueeseen. Tammikuussa 2022 hän oli voittamassa Suomen Cupia ja kauden päätteeksi Suomen-mestaruutta. == Lähteet == Luokka:Yhdysvaltalaiset lentopalloilijat Luokka:Vuonna 1996 syntyneet Luokka:Elävät henkilöt
Jalissa Trotter

Jalissa Trotter (s. 17. huhtikuuta 1997) on yhdysvaltalainen lentopalloilija, pelipaikaltaan passari ja pituudeltaan 172-senttimetrinen. Hän on edustanut Suomessa lentopallon Mestaruusliigassa kuusamolaisseura Pölkkyä kausina 2019–2020 ja 2021–2022. Trotter pelasi neljä vuotta Syracusen yliopistossa. Kauden 2019–2020 hän pelasi Suomessa Pölkyn joukkueessa. Pölkky voitti tuolloin liigan runkosarjan mutta pudotuspelejä ei koronavirusepidemian vuoksi pelattu. Kauden 2020–2021 Trotter oli Yhdysvalloissa Ouachita Baptist Universityn apuvalmentajana. Hän palasi Suomeen Pölkyn joukkueeseen kaudeksi 2021–2022. Tammikuussa 2022 hän oli voittamassa Suomen Cupia ja kauden päätteeksi Suomen-mestaruutta. Hän oli joukkueen ykköspassari mutta joutui jäämään pois liigan seitsemään otteluun venyneen loppuottelusarjan kolmesta viimeisestä ottelusta loukkaantumisen vuoksi. == Lähteet == Luokka:Yhdysvaltalaiset lentopalloilijat Luokka:Vuonna 1997 syntyneet Luokka:Elävät henkilöt
Pölkky Kuusamo

Pölkky Kuusamo on Kuusamon Pallo-Karhujen naisten lentopallojoukkue. Se nousi lentopalloliigaan vuonna 2008, tuolloin vielä pääseuran nimellä. Vuonna 2012 joukkue putosi liigasta mutta nousi takaisin vuonna 2014 ja otti käyttöön nykyisen nimensä. Joukkue saavutti ensimmäisenä SM-mitalinaan pronssia kaudella 2018–2019 ja seuraavaksi hopeaa kaudella 2020–2021. Se voitti liigan runkosarjan kaudella 2019–2020 mutta pudotuspelit peruttiin koronavirusepidemian vuoksi. Kaudella 2021–2022 Pölkky voitti Suomen- mestaruuden ja jo sitä ennen Suomen Cupin. == Joukkue kaudella 2021–2022 == * Passarit: Venla Huurne, Jalissa Trotter * Keskitorjujat: Ella Autere, Molly Lohman * Yleispelaajat: Linda Andersson, Adeja Lambert, Julie Lengweiler, Jenna Mustonen, Carlyle Nusbaum, Viivi Pyhäjärvi * Liberot: Sanna Häkkinen, Milka Koskenkorva == Lähteet == == Aiheesta muualla == * Joukkueen kotisivu Luokka:Suomalaiset naisten lentopalloseurat Luokka:Kuusamolaiset urheiluseurat
Savon derby

Savon derbyllä tarkoitetaan Jääkiekon SM-liigan otteluita Kalevan Pallon ja Mikkelin Jukureiden välillä. Derby on nimetty Etelä- ja Pohjois-Savon maakuntien mukaan. Mikkeli sijaitsee etelässä ja Kuopio pohjoisessa. Savon derbyjä on pelattu Liigassa kaudesta 2016-17 lähtien, kun Jukurit liittyivät SM-liigaan. Alemmissa sarjoissa Savon derbyjä on nähty ennenkin. Savon derbyn voittajalle myönnetään kiertopalkinto. Palkinnossa on jalustalla Pohjois- ja Etelä-Savon kartta ja laatta jossa lukee "Mun muistuu mieleheni nyt suloinen Savonmaa. Sen kansa kaikki kärsinyt ja onnehensa tyytynyt. Tää armas, kallis maa!" Palkinnon on valmistanut Savon Koulutuskuntayhtymä ja se tulee kiertämään Savon derbyissä kausittain. Jokaisen kauden jälkeen palkintoon lisätään uusi laatta, johon kaiverretaan Savon herruuden voittaneen seuran nimi. == Savon Derbyn tulokset == = KalPan voitto = Jukureiden voitto Kausi Päivämäärä Kotijoukkue Tulos Vierasjoukkue 2016-17 17.9. Mikkelin Jukurit 4–2 KalPa 2016-17 21.10. KalPa 3–2ja Mikkelin Jukurit 2016-17 22.10. Mikkelin Jukurit 5–2 KalPa 2016-17 26.12. Mikkelin Jukurit 3–2ja KalPa 2016-17 4.2. KalPa 4–3vl Mikkelin Jukurit 2016-17 17.2. KalPa 1-0 Mikkelin Jukurit 2017-18 8.9. Mikkelin Jukurit 0-3 KalPa 2017-18 26.9. KalPa 1-0 Mikkelin Jukurit 2017-18 28.10. KalPa 3-2 Mikkelin Jukurit 2017-18 6.1. Mikkelin Jukurit 3-0 KalPa 2017-18 27.1. KalPa 2-3vl Mikkelin Jukurit 2017-18 16.2. Mikkelin Jukurit 0-3 KalPa 2018-19 14.9. KalPa 3-4vl Mikkelin Jukurit 2018-19 20.10. Mikkelin Jukurit 5-1 KalPa 2018-19 30.11. Mikkelin Jukurit 3-6 KalPa 2018-19 25.1. Mikkelin Jukurit 2-3 KalPa 2018-19 26.1. KalPa 4-3vl Mikkelin Jukurit 2018-19 15.2. KalPa 7-2 Mikkelin Jukurit 2019-20 13.9. KalPa 3-2ja Mikkelin Jukurit 2019-20 13.11. KalPa 3-4vl Mikkelin Jukurit 2019-20 7.12. Mikkelin Jukurit 0-6 KalPa 2019-20 26.12. Mikkelin Jukurit 2-4 KalPa 2019-20 10.1. Mikkelin Jukurit 2-5 KalPa 2019-20 11.2. KalPa 8-1 Mikkelin Jukurit 2020-21 2.10. KalPa 2-1 Mikkelin Jukurit 2020-21 30.10. Mikkelin Jukurit 1-4 KalPa 2020-21 8.1. Mikkelin Jukurit 3-2 KalPa 2020-21 27.1. KalPa 5-2 Mikkelin Jukurit 2020-21 27.2. Mikkelin Jukurit 0-3 KalPa 2020-21 1.4. KalPa 3-0 Mikkelin Jukurit 2021-22 10.9. Mikkelin Jukurit 2-1vl KalPa 2021-22 11.9. KalPa 0-3 Mikkelin Jukurit 2021-22 1.10. Mikkelin Jukurit 4-3ja KalPa 2021-22 26.11. KalPa 1-3 Mikkelin Jukurit 2021-22 27.11. Mikkelin Jukurit 4-1 KalPa 2021-22 11.2. KalPa 2-4 Mikkelin Jukurit 2022-23 17.9. KalPa 3-2 Mikkelin Jukurit 2022-23 19.10. Mikkelin Jukurit 3-1 KalPa 2022-23 19.11. Mikkelin Jukurit 2-3 KalPa 2022-23 26.12. KalPa 4-5vl Mikkelin Jukurit 2022-23 27.1. KalPa 6-3 Mikkelin Jukurit 2022-23 28.1. Mikkelin Jukurit 2-4 KalPa 2023-24 27.10. Mikkelin Jukurit - KalPa 2023-24 28.10. KalPa - Mikkelin Jukurit 2023-24 2.12. Mikkelin Jukurit - KalPa 2023-24 26.1. KalPa - Mikkelin Jukurit 2023-24 27.1. Mikkelin Jukurit - KalPa 2023-24 9.3. KalPa - Mikkelin Jukurit == Katso myös == * Satakunnan derby ==Lähteet== Luokka:Jääkiekon derby-ottelut
Julie Lengweiler

Julie Lengweiler (s. 6. marraskuuta 1998) on sveitsiläinen lentopalloilija, pelipaikaltaan yleispelaaja tai hakkuri ja pituudeltaan 186-senttimetrinen. Hän edustaa kaudella 2021–2022 Suomessa lentopallon Mestaruusliigassa kuusamolaisseura Pölkkyä. Lengweiler on edustanut kotimaansa Sveitsin liigassa Viteosia ja voittanut Sveitsin-mestaruuden. Hän teki sopimuksen kuusamolaisseura Pölkyn kanssa huhtikuussa 2021. Kaudella 2021–2022 Lengweiler voitti Suomen Cupin ja Suomen-mestaruuden. Lengweiler on pelannut Sveitsin maajoukkueessa. == Lähteet == Luokka:Sveitsiläiset lentopalloilijat Luokka:Vuonna 1998 syntyneet Luokka:Elävät henkilöt
Japaninmerileijona

Japaninmerileijona (Zalophus japonicus; ) oli vesinisäkäs, joka kuoli sukupuuttoon 1970-luvulla. Ne asuttivat Japaninmerellä, erityisesti Japanin saariston ja Korean niemimaan rannikkoalueilla. Ne lisääntyvät yleensä hiekkarannoilla, jotka olivat avoimia ja tasaisia, mutta joskus kivisillä alueilla. Niitä metsästettiin kaupallisesti 1900-luvulla, mikä johti niiden sukupuuttoon. == Lähteet == Luokka:Korvahylkeet Luokka:Sukupuuttoon kuolleet nisäkkäät
Heikki Riikkula

Heikki Matinpoika Riikkula eli Riikku-Heikki (18. tammikuuta 1865 Riikkula, Ähtäri – 24. toukokuuta 1951 Ähtäri) oli suomalainen Ähtärissä asunut originelli maallikkosaarnaaja. Heikki Riikkulan vanhemmat olivat Matti Juhonpoika Riikkula (Svarvare, 1812–1868) ja Riikka Sofia Hetantytär Hankola (1823–1889). Ähtärin Kaijassa asunut Riikku-Heikki tuli Ähtärissä ja lähiseudulle tunnetuksi paimensauvan kanssa esiintyneenä saarnamiehenä, jolla oli rinnassaan omatekoisia mitaleita ja joka tarjosi palveluitaan ruokapalkalla. Hänen mukaansa on nimetty Ähtärissä kesäisin pidettävät Riikun markkinat ja Ähtäristä löytyy myös Riikun katu.Uusi harrastus 4.6.2013 : Riikku Heikki Riikku-Heikki kuoli 86-vuotiaana toukokuussa 1951. Hänen hautakivensä on Ähtärin hautausmaalla. Pauli Leppävuoren kirjoittama Riikku- Heikin elämäkerta on ilmestynyt Suomenselän Sanomat -lehden numeroissa 38–47/1967.Liisa Rintamäki > ‎Ähtärin historiaa (Facebook) == Lähteet == == Aiheesta muualla == * Porstua-kirjastot : Artikkeleita Riikku-Heikistä Luokka:Suomalaiset henkilöt Luokka:Vuonna 1865 syntyneet Luokka:Vuonna 1951 kuolleet
Rantojensuojeluohjelma

Rantojensuojeluohjelma on Suomen valtion luonnonsuojeluohjelma, jolla suojellaan vesiluonnon kannalta merkittäviä alueita, jotka ovat vielä luonnontilaisia. Rantojen suojeluohjelmman piiriin liitettyjä alueita koskien on tavoite, että niihin ei rakennettaisi lisää rakennuksia. Tavoitteena on säilyttää ne muutenkin mahdollisimman luonnontilaisina. Rantojensuojeluohjelma on valtakunnallinen. Siihen liittyvät asetus talousvesien käytöstä, EU:n vesipuitedirektiivi sekä alueelliset vesistöjen suojeluohjelmat. Vastaavanlaisia suojeluohjelmia ovat merten suojeluohjelmat, kuten Itämeren suojeluohjelma, jota toteuttaa EU:n Itämeren suojelukomissio HELCOM. Rantojensuojeluohjelmaa suunniteltiin ensimmäisen kerran vuonna 1985. Tällöin eräs työryhmä laati järvien ja merien tarpeesta ympäristöministeriölle esityksen. Esityksessä kiinnitettiin huomiota erityisesti ranta-alueiden suojelun tarpeeseen. Vuonna 1988 vesien luonnonsuojelullisiin liittyvistä sekoista tehtiin maininta, kun hallitus esitti ympäristöpolitiikkaa koskevan selonteon eduskunnalle. Silloin päätettiin tehdä monta maanlaajuista vesistöjä koskevaa suojeluohjelmaa. Myöhemmin Kaj Bärlundin ollessa ympäristöministerinä ranta-alueiden suojelu erotettiin muusta vesien suojelusta. Päätös rantojen suojeluohjelmasta tehtiin 1990. == Lähteet == Luokka:Ympäristöpolitiikka Luokka:Suomen luonnonsuojeluohjelmat
Sanna Häkkinen

Sanna Häkkinen (s. 19. maaliskuuta 1990) on suomalainen lentopalloilija, pelipaikaltaan libero ja pituudeltaan 175-senttimetrinen. Hän on pelannut lentopallon Mestaruusliigassa kaudesta 2006–2007 alkaen ja edustaa kaudella 2021–2022 kuusamolaisseura Pölkkyä. Häkkisen kasvattajaseura on Saarijärven Pullistus. Hän edusti kahdella ensimmäisellä liigakaudellaan 2006–2008 Pieksämäki Volleyta. Kausina 2008–2011 hän edusti Pislaplokia, kaudella 2011–2012 Oriveden Ponnistusta, kaudella 2013–2014 Hämeenlinnan Pallokerhoa, kausina 2014–2016 Mesto Tamperetta (ensimmäisen kauden 1-sarjassa) ja kausina 2016–2021 jälleen Oriveden Ponnistusta. Kaudeksi 2021–2022 hän siirtyi Pölkky Kuusamoon. Hän saavutti SM-pronssia vuosina 2014 ja 2017. Hän voitti Suomen Cupin ja Suomen-mestaruuden vuonna 2022. Häkkisen kaksoissisko Sini Häkkinen on myös lentopalloilija. == Lähteet == Luokka:Suomalaiset lentopalloilijat Luokka:Vuonna 1990 syntyneet Luokka:Elävät henkilöt
Riikku Pakarinen

Frederika Lovisa (Riikku) Raunio, o.s. Pakarinen (8. kesäkuuta 1886 Viipuri – 7. heinäkuuta 1937 Virrat) oli suomalainen näyttelijä.Kuolleita, Helsingin Sanomat, 11.07.1937, nro 182, s. 8, Kansalliskirjaston digitaaliset aineistotRiikku Pakarinen, Aamulehti, 10.07.1937, nro 181, s. 6, Kansalliskirjaston digitaaliset aineistotTampereen Teatterimuseon henkilöesittelyt 9.6.2022 : Näyttelijät Waldemar ja Riikku Raunio Riikku Pakarinen opiskeli laulua Abraham Ojanperän johdolla ja hän esiintyi ensi kerran Suomalaisessa Maaseututeatterissa vuonna 1903. Hän kuului Tampereen Teatterin henkilökuntaan 1908–1922 ja uudelleen vuodesta 1926 alkaen. Välillä Pakarinen oli vaasalaisella näyttämöllä. Pakarinen esiintyi aluksi opereteissa ja laulunäytelmissä ja myöhemmin hänellä oli myös luonnerooleja. Viimeksi hän hoiti useita vuosia Tampereen Teatterissa kuiskaajan tehtäviä. Hän esiintyi vuonna 1908 valmistuneessa lyhyessä mykkäelokuvassa Vasikan häntä yhdessä aviomiehensä Waldemar Raunion kanssa. Pakarinen kuoli 51-vuotiaana sydänkohtaukseen heinäkuussa 1937. Riikku Pakarinen oli naimisissa näyttelijä ja teatterinjohtaja Waldemar Raunion kanssa. == Lähteet == Luokka:Suomalaiset näyttelijät Luokka:Vuonna 1886 syntyneet Luokka:Vuonna 1937 kuolleet
Henrik Sohlberg

Henrik Johan Sohlberg (1735–1803) oli helsinkiläinen kultaseppä ja suurmaanomistaja. Hän muutti Ruotsin Karlskronasta Helsinkiin, missä hän kouluttautui kultasepäksi Anders Ekholmin kisällinä. Vuodesta 1764 alkaen Sohlberg toimi itsenäisenä kultaseppänä ja vuonna 1765 hän sai porvarioikeudet. Hän kuoli 6. huhtikuuta 1803 Oulunkylässä. == Suurmaanomistaja == Sohlberg hankki omistukseensa maatiloja kaupungin ympäristöstä Helsingin pitäjän alueelta. Michelsin eli Landboasin perintö- rustholli Oulunkylässä, Kottbyn perintötila, Pukinmäen ja Stensbölen allodiaalisäterit sekä niiden kanssa yhteiskäytössä ollut Tallbackan eli Eskosin rälssitila, Tapaninkylässä sijainneet Ossmusin perintörustholli, Krogarsin perintorustholli sekä Nybondasin ja Björnsin perintötilat ja Vuosaaressa sijainnut Backmansin perintörustholli tiili- ja kalkkiruukkeineen ja myllyineen ovat olleet Sohlbergin suvun omistuksessa. == Perhesuhteet == Henrik Sohlbergin vanhemmat olivat Jonas Sohlberg ja Karin Ohlsdotter. Hän oli naimisissa Juliana Backmanin kanssa. Poika Karl Fredrik Sohlberg syntyi 4. marraskuuta 1767 ja toinen poika Henrik Johan Sohlberg 17. heinäkuuta 1770. == Lähteet == Luokka:Suomalaiset kultasepät Luokka:Vantaan historia Luokka:Helsingin historia Luokka:Vuonna 1735 syntyneet Luokka:Vuonna 1803 kuolleet
Rengaslippusimppu

Rengaslippusimppu (Nautichthys oculofasciatus) on lippusimppuihin kuuluva kalalaji. Lajia tavataan Tyynenmeren pohjoisosista. ==Koko ja ulkonäkö== Rengaslippusimppu voi kasvaa suurimmillaan noin 20 cm pitkäksi. Ruumiinmuodoltaan laji on pitkänomainen. Selkäeviä on kaksi, ja niistä etumainen on hyvin korkea ja takimmainen pitkä. Kalan rintaevät ovat kookkaat. Väriltään rengaslippusimppu on vaihtelevasti harmahtava tai kellertävä. Silmän poikki kulkee musta vinojuova. ==Levinneisyys ja elintavat== Rengaslippusimpun levinneisyysalue ulottuu Alaskasta Kaliforniaan. Kala on yöaktiivinen ja liikkuu lähellä rannikkoa kivikkoisilla ja levää kasvavilla alueilla. Lajin lisääntymiskausi on kevättalvella. ==Lähteet== Luokka:Simppukalat
Denys Sylantjev

Denys Olehovytš Sylantjev (, s. 3. lokakuuta 1976 Zaporožje, Ukrainan SNT, Neuvostoliitto) on ukrainalainen poliitikko ja kilpauransa päättänyt uimari, olympiamitalisti, maailman- ja euroopanmestari, joka menestyi etenkin perhosuinnissa. == Elämä ja urheilu-ura == Sylantjev saavutti 200 metrin perhosuinnissa olympiahopeaa Sydneyssä 2000, pitkän radan maailmanmestaruuden Perthissä 1998 ja pitkän radan Euroopan mestaruuden Madridissa 2004 sekä 4 × 50 m vapaauintiviestissä lyhyen radan Euroopan mestaruuden Antwerpenissä 2001. Näiden lisäksi Sylantjev kartutti mitalikokoelmaansa kolmella lyhyen radan MM- mitalilla, seitsemällä pitkän radan EM-mitalilla ja kuudella lyhyen radan EM- mitalilla, jotka kaikki tulivat yhtä viestimitalia lukuun ottamatta 100 tai 200 metrin perhosuinnista. Sydneyn lisäksi hän osallistui kesäolympialaisiin Atlantassa 1996, Ateenassa 2004 ja Pekingissä 2008. Ateenan kesäolympialaisissa hän toimi myös Ukrainan lipunkantajana kisojen avajaisissa.OlympediaKansainvälinen uimaliitto Vuonna 2001 Sylantjev väitteli pedagogisten tieteiden kandidaatiksi Zaporižžjan kansallisesta yliopistosta. Hänen väitöskirjansa aiheena oli näkövammaisten lasten fyysisen kehityksen korjaaminen uinnin avulla. == Poliittinen ura == Vuoden 2012 parlamenttivaaleissa Sylantjev oli ehdolla Ukrainan parlamenttin Verh’ovna Radaan Kiovan Obolonin piirin 217. vaalipiiristä riippumattomana ehdokkaana, muttei tullut valituksi. Vuonna 2014 hän toimi kansanedustaja Ruslan Badajevin avustajana. Vuoden 2014 parlamenttivaaleissa Sylantjev valittiin Verh’ovna Radaan Oleh Ljaškon radikaalipuolueen listan 12:ntena, sitoutumattomana ehdokkaana. Vuoden 2019 parlamenttivaaleissa Sylantjev oli ehdolla samalla listalla 15:ntenä ehdokkaana, muttei tullut valituksi. Vuonna 2020 hän pyrki Kiovan kaupunginvaltuustoon Tulevaisuuden puolesta -puolueen () listalta, muttei tullut valituksi. == Lähteet == * * Profiili Kansainvälinen uimaliitto === Viitteet === == Aiheesta muualla == Luokka:Ukrainalaiset uimarit Luokka:Ukrainalaiset olympiamitalistit Luokka:Ukrainalaiset poliitikot Luokka:Vuonna 1976 syntyneet Luokka:Elävät henkilöt
Julija Paratova

Julija Jevhenijivna Paratova (, s. 7. marraskuuta 1986 Odessa, Ukrainan SNT, Neuvostoliitto) on ukrainalainen kilpauransa päättänyt painonnostaja, olympiamitalisti ja Euroopan mestari. Pääasiassa 53 kilogramman painoluokassa kilpaillut Paratova voitti olympiapronssia Lontoossa 2012. Hän nousi mitalille vuonna 2016, kun kaksi hänen edelleen sijoittunutta nostajaa kärähti dopingistahttps://www.olympedia.org/results/331009. Paratova kilpaili myös Rio de Janeiron kesäolympialaisissa 2016 sijoittuen kahdeksanneksi. EM- kilpailuista Paratova voitti kultaa vuosina 2013 ja 2015 sekä hopeaa vuosina 2011, 2014 ja 2016. Vuoden 2011 EM-hopeamitalinsa hän saavutti 58 kilogramman painoluokassa. MM-kilpailuissa Paratova sijoittui parhaimmillaan vuosina 2013 ja 2014 viidenneksi.OlympediaKansainvälinen painonnostoliitto == Lähteet == * * Profiili Kansainvälinen painonnostoliitto === Viitteet === == Aiheesta muualla == * Luokka:Ukrainalaiset painonnostajat Luokka:Ukrainalaiset olympiamitalistit Luokka:Vuonna 1986 syntyneet Luokka:Elävät henkilöt
PalmPilot

Palm Pilot on Palmin julkaisema ensimmäinen merkittävän suosittu kämmentietokone. Laitteen suosio vaikutti kuilun kaventumiseen taskutietokoneen, kannettavan tietokoneen ja myöhemmin älypuhelimien välillä. Laitteen suosio perustui kädessäpidettävän laitteen määrittelyyn apulaitteena eikä korvikkeena henkilökohtaiselle tietokoneelle. Merkittäviä ominaisuuksia olivat saumaton tietojen synkronointi henkilökohtaisen tietokoneen kanssa, käsin kirjoituksen tunnistaminen joka oli toimiva, helppokäyttöisyys, nopeus, taskukoko ja edullinen hinta. Aikaisemmin Psion ja HP:n LX-sarja olivat kohtalaisen menestyneitä kun taas Apple Newton ja EO Personal Communicator epäonnistuivat. Myös Palmin kookas Zoomer epäonnistui. Laite julkaistiin vuonna 1996 ja Palm toimitti miljoona laitetta 18 kuukaudessa. Laitteessa oli Motorola Dragonball-suoritin ja 128 kilotavua muistia sekä Palm OS -käyttöjärjestelmä. Laitetta seurasivat muun muassa Palm III vuonna 1998 ja Palm V vuonna 1999. == Lähteet == Luokka:Palm Luokka:Kämmentietokoneet
Vadim Kazatšenko

Vadim Gennadijevitš Kazatšenko (; s. 13 heinäkuuta, 1963, Pultava, Ukrainan NST) on ukrainalaistaustainen venäläinen poplaulaja, joka soolouransa lisäksi oli yhtyeen ”Freestyle” keulahahmo ajalla 1989-1991. Kazatšenko palkittiin vuonna 2011 nimikkeellä Заслуженный артист (Zaslužennyi artist, ’kunnioitettu taiteilija’). == Lähteet == == Aiheesta muualla == * Spotify * Youtube * Youtube (Freestyle-yhtye) Luokka:Ukrainalaiset laulajat Luokka:Venäläiset laulajat Luokka:Vuonna 1963 syntyneet Luokka:Elävät henkilöt
Johannes Cygnaeus

Johan Jacob (Johannes, Hannes) Cygnaeus (29. toukokuuta 1858 Pietari – 16. maaliskuuta 1914 Helsinki) oli suomalainen maanviljelyskemisti ja järjestö- ja yritysjohtaja, joka sai maanviljelysneuvoksen arvonimen. Cygnaeuksen vanhemmat olivat kansakoulujen ylitarkastaja Uno Cygnaeus ja Anna Charlotta Axianne Diederichs ja puoliso 1900–1913 Naema Alexandra Idman, Hatanpään kartanon omistajan Carl Gustaf Idmanin tytär. Professori Walter Cygnaeus oli hänen veljensä. Johannes Cygnaeus tuli ylioppilaaksi vuonna 1877, valmistui filosofian kandidaatiksi vuonna 1882 ja opiskeli vielä maanviljelyskemiaa Saksassa. Filosofian maisteriksi hän tuli vuonna 1886. Valmistuttuaan Cygnaeus työskenteli Helsingin yliopiston kemian laboratoriossa 1887–1888 ja Kuopion läänin maanviljelysseuran palveluksessa laboratorion johtajana 1889–1892. Maanviljelijäin keskusosuuskunta Laborin toimitusjohtajaksi Cygnaeus tuli kesällä 1899, toimittuaan sitä ennen rehu- ja lannoiteyritys Agroksen Pietarin konttorin johtajana vuodesta 1892. Cygnaeuksen toimitusjohtaja-aikana keskusosuuskunnan jäsenmäärä kasvoi huomattavasti ja sille perustettiin haarakonttorit Vaasaan ja Turkuun. Hänen työnsä kuitenkin keskeytyi varhaiseen kuolemaan keväällä 1914. Maanviljelysneuvoksen arvonimen Cygnaeus sai vuonna 1907. Cygnaeus oli myös Suomen Eläinvakuutusyhtiön toimitusjohtaja vuodesta 1901. ==Lähteet== Luokka:Maanviljelysneuvokset Luokka:Suomalaiset järjestöjohtajat Luokka:Suomalaiset yritysjohtajat Luokka:Vuonna 1858 syntyneet Luokka:Vuonna 1914 kuolleet Luokka:Pietarinsuomalaiset henkilöt
Psion Organiser

Psion Organiser on sarja brittiläisen Psionin valmistamia taskutietokoneita 1980-luvulla. Organiser I julkaistiin vuonna 1984 ja Organiser II julkaistiin vuonna 1986. Ensimmäinen malli käytti Hitachi 6301 -sarjan mikroprosessoria, siinä oli 4 kilotavua ROM-muistia ja 2 kilotavua RAM-muistia. == Lähteet == == Aiheesta muualla == * Psion Organiser Luokka:Taskutietokoneet Luokka:Psion
Velyka Oleksandrivka

Velyka Oleksandrivka () on kaupunkityyppinen taajama Hersonin alueella Ukrainan eteläosassa. Taajama on heinäkuusta 2020 lähtien sijainnut Beryslavin piirissä (95 967 as., 2021). Taajama oli heinäkuuhun 2020 saakka olemassa olleen Velyka Oleksandrivkan piirin hallinnollinen keskus. Velyka Oleksandrivkan asukasluvuksi arvioitiin 6 487 (2021; vuonna 2001: 7 562 as., valtaosin ukrainalaisia). Velyka Oleksandrivka sijaitsee Dneprin sivujoen Inhuletsin () varrella, 108 kilometriä aluekeskus H’ersonista koilliseen. Asutus perustettiin 1784 ja vuoteen 1803 saakka kylän nimenä oli Novooleksandrivka (). Kylä toimi piirikeskuksena vuosina 1923-2020; kaupunkityyppisen taajaman aseman se sai 1956. Taajamassa toimii vesivoimala (1928) ja siellä on kotiseutumuseo. Пам'ятник Т. Г. Шевченку (Велика Олександрівка) 01.jpg|Kulttuuritalo ja sen edustan Taras Ševtšenkon patsas. Velyka Oleksandrivka First in Southern Ukraine Hydroelectric Power Station 03 (YDS 0991).jpg|Velyka Oleksandrivkan pato ja vesivoimala. ==Lähteet== ==Aiheesta muualla== *Селище міського типу Велика Олександрівка (1784) (lib.kherson.ua) *Сайт селища Велика Олександрівка (mistaua.com) Luokka:Beryslavin piiri Luokka:Hersonin alueen kaupunkityyppiset taajamat
IOJK (IhanOmaJuttuKäynnis)

IOJK (IhanOmaJuttuKäynnis) on suomalaisyhtye TCT:n esikoisalbumi, joka julkaistiin 21. elokuuta 2015. == Kappaleet == # # # # # # # # # == Lähteet == Luokka:Vuoden 2015 esikoisalbumit
Atari Portfolio

Atari Portfolio on Atarin valmistama pieni IBM PC -yhteensopiva kannettava tietokone tai taskutietokone ("palmtop PC"). Tietokone julkaistiin vuonna 1989, jolloin oli jo taskukokoisia tietokoneita kuten TRS-80 PC-1 ja HP-110. Portfolio käyttää "simpukankuoren" tapaista rakennetta ja näyttö on 40 merkkiä kahdeksalla rivillä 240 x 64 pikselin näyttötilassa. Laitteessa on päiväkirja- ja osoiteluettelosovellukset, sekä yksinkertaiset tekstinkäsittely- ja taulukkolaskentaohjelmat. Portfolio on MS-DOS yhteensopiva, mutta käyttää DIP- DOS -nimistä muunnelmaa. Tietokoneessa ei ole levykeasemaa eikä kiintolevyä vaan tiedot säilytetään paristovarmennetussa RAM-muistissa. 128 kilotavun RAM- muistista on oletuksena 32 kilotavua varattu RAM-levylle ja 96 kilotavua on saatavilla sovelluksille. == Populaarikulttuurissa == Tietokone nähdään lyhyesti elokuvassa Terminator 2 – Tuomion päivä. == Lähteet == Luokka:Atari Luokka:Mobiilitietokoneet Luokka:Vuoden 1989 tietokoneet
Lintharju-Kirjosuo sekä Vakkarsuo

Lintharju-Kirjosuo sekä Vakkarsuo on Natura 2000 -alue, joka sijaitsee Suonenjoen ja Rautalammin alueella Pohjois-Savossa. Alueella on Lintharjun moniosainen pitkittäinen harjumuodostelma, josta etelään sijaitsee Kirjosuo ja siitä hieman lännempänä, Koskeloveden etelärannalla on Vakkarsuo. Lintharjulla pinnanmuodot vaihtelevat matalista kumpareista jyrkkiin suppiin. Siellä on myöskin pieniä soita ja lampia. Lintharjulla ja sen ympäristössä on kuivaa kangasmetsää, jossa on tyypillisimmillään puolukkaa ja kanervaa. Yksi alueen lammista on Onkilampi, jonka ympärillä on suo ja länsipuolella on tervaleppälehto. Kirjosuon alue alkaa Suonenjoelta Jyväskylään menevän tien varrelta. Siellä on rämeitä, joilla kasvaa pitkää varpukasvillisuutta ja nevoja, joissa kasvaa lyhyttä ruohovartista kasvillisuutta. Vakkarsuo on karu ja vähäpuustoinen suo. Se koostuu lähinnä tupasvillatyyppisestä rämeestä ja lyhytkorsinevasta. == Luonnonsuojelun perusteet == Luonnonsuojelun tavoitteena on turvata alueen lajien ja niiden elinympäristöjen tilaa. Tähän pyritään alueen käytön ohjauksella sekä hoito- ja ennallistamistoimenpiteillä. Suurin osa Kirjosuosta ja Vakkarsuosta koostuvat yksityisistä luonnonsuojelualueista. Lintharju kuuluu harjujensuojeluohjelman alueisiin. Siellä esiintyvä kasvillisuus on maakunnan erityisintä harjukasvillisuutta. Erityinen suojeluperuste ovat karut paahderinteet, jotka ovat tärkeitä monille eliölajeille. Osa Lintharjun alueesta on kuulunut Metso-ohjelmaan vuodesta 2011. == Luonnonsuojelun toteuttaminen == Lintharju-Kirjosuo sekä Vakkarsuo on SCI-alue, jollaiset on määritetty EU:n direktiivissä. Aluueella on jonkinlaista tarvetta joihinkin toimiin, kuten maankäyttöön, virkistyskäyttöön ja vesihuoltoon. Nämä seikat pyritään sovittamaan luoononsuojeluarvojen kanssa. == Virkistyskäyttö == Alueella on Lintharjun luontopolku ja ulkoilualue. Ulkoilualueella voi patikoida tai ajaa maastopyörällä. Talvella alueella on hiihtolatuja. Alueella on myös useita laavuja, joihin retkeilijät voivat pysähtyä. == Muita lähialueiden luontokohteita == Muita luontokohteita Sisä-Savossa ovat Suonenjoen Keurunmäki-Haavikkolehto, Rautalammin Asikaisen aitta ja Vesannon Ilveskolo. == Lähteet == Luokka:Suomen Natura-alueet
Asterix ja aarnikotka

Asterix ja aarnikotka () on 39. Asterix seikkailee -albumi, joka julkaistiin vuonna 2021. == Juoni == Roomassa Julius Caesarin maantieteilijä Madventurus kertoo Caesarille löytäneensä tiedon että kaukaisessa idässä, Barbaricumin mailla, on tarunomainen aarnikotka. Todistaakseen tämän Madventurus on tuonut mukanaan vangiksi saadun sarmatialaisen naissoturi Kalashnikovnan. Caesar käskee Madventuruksen varustaa retkikunta itään, Kalashnikovna oppaanaan, etsimään aarnikotka ja tuomaan se Roomaan. Samaan aikaan gallialaiset Asterix, Obelix, Akvavitix ja Idefix matkaavat Barbaricumiin sarmaattien maille, sillä sarmaattien shamaani Kataeine on kutsunut Akvavitixin unessa Barbaricumiin suojelemaan aarnikotkaa roomalaisilta. Sarmaattien kylässä osoittautuu että sarmaateilla naiset ovat sotureita ja miehet jäävät kotiin kylään hoitamaan askareita. Roomalaiset pääsevät perille Barbaricumiin ja pystyttävät leirin. Gallialaiset menevät tapaamaan heitä ja vaativat heitä vapauttamaan vankinsa Kalashnikovnan. Roomalaiset vastaavat suostuvansa tähän vain jos saavat vaihdossa vangiksi shamaani Kataeinen, jotta tämä voisi johdattaa heidät aarnikotkan luo. Yön aikana shamaani vaipuu transsiin ja menee roomalaisten leiriin antautumaan vangiksi pelastaakseen Kalashnikovnan. Roomalaiset kuitenkin ottavat Kataeinen oppaakseen ja pitävät Kalashnikovnan leirissään vankina. Roomalaisten retkikunta jatkaa eteenpäin kohti suurta jääseinämää, jota gladiaattori Competentus pitää maan äärenä ja haluaa päästä näkemään mitä sen tuolla puolen on. Samalla gallialaiset ja sarmaatit ovat saavuttaneet roomalaisten retkikunnan ja syntyy tappelu. Jääseinämän toiselta puolelta löytyy jäätynyt järvi, jossa shamaani Kataeine kertoo roomalaisille aarnikotkan olevan. Aarnikotka kuitenkin paljastuu vuosimiljoonien takaiseksi jäätyneeksi dinosaurukseksi, eivätkä roomalaiset halua viedä niin rujoa eläintä mukanaan Roomaan. Järven jään sulaessa roomalaiset joutuvat vaaraan heikoilla jäillä samalla kun gallialaiset pelastavat shamaanin. Roomalaisten palattua leiriin käy ilmi että Kalashnikovna on onnistunut pakenemaan leiristä. Sarmaattien kylässä sarmaatit ja gallialaiset pitävät suuren juhla- aterian, kunnes gallialaiset palaavat kotiin Galliaan. Roomassa Julius Caesar kyllästyy odottamaan turhaan lähettämäänsä retkikuntaa takaisin ja päättää asettaa näytteille aarnikotkan sijaan kirahvin. Luokka:Vuoden 2021 kirjat Luokka:Asterix seikkailee -sarjakuva-albumit
Viivi Pyhäjärvi

Viivi Pyhäjärvi (s. 1. maaliskuuta 1999) on suomalainen lentopalloilija, pelipaikaltaan yleispelaaja ja pituudeltaan 177-senttimetrinen. Hän on pelannut lentopallon Mestaruusliigassa kaudesta 2014–2015 alkaen ja on edustanut kaudesta 2020–2021 alkaen kuusamolaisseura Pölkkyä. Pyhäjärvi edusti rovaniemeläistä Woman Volleyta kausina 2014–2020. Vuonna 2020 hän siirtyi kuusamolaisseura Pölkkyyn. Hän voitti Suomen-mestaruuden vuonna 2022. == Lähteet == Luokka:Suomalaiset lentopalloilijat Luokka:Vuonna 1999 syntyneet Luokka:Elävät henkilöt
Etelä-Venäjä

Etelä-Venäjä () oli kansainvälisesti tunnustamaton lyhytikäinen valtiomuodostelma Venäjän sisällissodan aikana maan etelälaidalla 1919–1920. Kenraali Anton Denikin kokosi bolševikkeja vastaan taistelevan Etelä-Venäjän armeijan vuonna 1918. Armeijan hallitsemalle alueelle perustettiin keväällä 1919 oma hallinto, jota johti armeijan komentaja Denikin. Denikin järjesti Etelä-Venäjällä paikallishallintoa ja oikeuslaitosta ja sai huomattavaa taloudellista ja aseellista tukea ympärysvalloilta. Epäonnistunut hyökkäys kohti Moskovaa loppuvuodesta 1919 johti Etelä-Venäjän nopeaan romahtamiseen. 30. maaliskuuta 1920 Etelä-Venäjä käytännössä lakkautettiin, Denikin luovutti armeijansa komennon Pjotr Wrangelille ja pakeni maasta. == Lähteet == Luokka:Ukrainan entiset valtiot ja valtiomuodostelmat Luokka:Venäjän entiset valtiot ja valtiomuodostelmat Luokka:Venäjän sisällissota
Novovorontsovka

Novovorontsovka () on kaupunkityyppinen taajama Hersonin alueella Ukrainan eteläosassa. Taajama on heinäkuusta 2020 lähtien sijainnut Beryslavin piirissä (95 967 as., 2021). Heinäkuuhun 2020 saakka taajama oli Novovorontsovkan piirin hallinnollinen keskus. Novovorontsovkan väkiluvuksi arvioitiin 6 081 (2021; vuonna 2001: 7 111 as., joista ukrainalaisia 93 %, venäläisiä 4 % ja valkovenäläisiä 1,6 %). Novovorontsovka sijaitsee Dneprin ja siihen padotun Kah’ovkan tekojärven länsirannalla, 167 kilometriä aluekeskus H’ersonista koilliseen. Seudulta löydetty merkkejä ihmistoiminnasta (hautakumpuja) jo ajalta 3 000-1 000 vuotta ennen ajanlaskun alkua. Taajamassa toimii muun muassa kotiseutumuseo. Osana Venäjän sotatoimia Ukrainassa (2022–), taajama oli jonkin aikaa Venäjän asevoimien miehittämä, kunnes Ukrainan asevoimat vapautti sen maaliskuun lopussa (25.3.2022). Tämän jälkeen Venäjä kohdisti taajamaan tykistötulta raketinheittimillä ainakin 4. huhtikuuta 2022 vastaisena yönä. ==Lähteet== ==Aiheesta muualla== *Novovorontsovkan hromada (aluehallinnon 3. taso), perustietoja (gromada.info) Luokka:Beryslavin piiri Luokka:Hersonin alueen kaupunkityyppiset taajamat
Junnilainen

Junnilainen on sukunimi, joka on muun muassa seuraavilla suomalaisilla henkilöillä: *Irma Junnilainen (1951–2024), näyttelijä *Marko Junnilainen (Bablo, s. 1968), iskelmä- ja rocklaulaja.
Mauritz Gestrin

Otto Mauritz Gestrin (27. marraskuuta 1837 Ulvila – 1. lokakuuta 1910 Tampere) oli suomalainen liikemies, keräilijä ja konsuli.Otto Mauritz Gestrin, Aamulehti, 02.10.1910, nro 228, s. 3, Kansalliskirjaston digitaaliset aineistot Ulvilan nimismiehen poikana syntynyt Gestrin kävi Porin alkeiskoulua ja oli sitten kuuden vuoden aijan liikeapulaisena Carl Gustaf Wolffin liikkeessä Vanhassa Vaasassa ja sen jälkeen joitakin vuosia Nicanderin liikkeessä Pietarissa hoitaen Suomeen kohdistuneita liikeasioita. Gestrin ryhtyi sitten itsenäiseksi agentiksi ja piti myös kauppaliikettä Helsingissä. Gestrin oli oululaisen Veljekset Åströmin nahkatehtaan asiamiehenä tehtaan perustamisesta lähtien. Tampereelle Gestrin muutti vuonna 1896. Gestrin oli tunnettu taiteen ja antiikkiesineiden keräilijänä. Gestrin oli naimisissa Suomen kaartin soittokunnan johtajan tyttären Clara Floesselin (1842–1893) kanssa. Heidän poikansa liikemies Werner Mauritz Gestrin (1876–1952) oli naimisissa arkkitehti Hilja Gestrinin, o.s. Kainulainen kanssa.Geni.com : Werner Mauritz Gestrin == Lähteet == Luokka:Suomalaiset liikemiehet Luokka:Suomalaiset keräilijät Luokka:Vuonna 1837 syntyneet Luokka:Vuonna 1910 kuolleet
Tommi Laitila

Tommi Laitila (s. 9. maaliskuuta 1979 Tuusula, Suomi) on uransa lopettanut suomalainen jalkapalloilija, pelipaikaltaan maalivahti, joka edusti Veikkausliigassa pelaavaa FC Jokereita. Hänen pelaajauransa päättyi vakavaan loukkaantumiseen. Nykyisin Laitila valmentaa maalivahteja Suomen naisten jalkapallomaajoukkuessa. == Ura == Laitila on TuPS kasvatti. Hän edusti pelaajaurallaan Veikkausliigassa pelaavaa FC Jokereita, sekä A-junioreissa HJK:ta == Muuta == Jääkiekkoilija Daniela Wilkman ja jalkapalloilija Nea Laitila ovat Laitilan sukulaisia. Laitilalla on äitinsä puolelta vienankarjalaisia sukujuuria Jyskyjärveltä ja Rukajärveltä. == Lähteet == * * * * * * * Sukujuuret * Sukujuuret == Aiheesta muualla == * Luokka:Suomalaiset jalkapallomaalivahdit Luokka:Suomalaiset jalkapallovalmentajat Luokka:Vuonna 1979 syntyneet Luokka:Elävät henkilöt
Nea Laitila

Nea Laitila (s. 1998) on suomalainen jalkapalloilija, pelipaikaltaan maalivahti. Hän pelasi vuosina 2017–2018 Naisten liigassa Pallokissojen joukkueessa. == Lähteet == Luokka:Suomalaiset jalkapallomaalivahdit Luokka:Vuonna 1998 syntyneet Luokka:Elävät henkilöt
Joanna Mary Boyce

Joanna Mary Boyce, avioliiton jälkeen sukunimeltään Wells (7. joulukuuta 1831 - 15. heinäkuuta 1861) oli englantilainen taidemaalari. Hänen veljensä oli prerafaeliitteihin kuulunut George Price Boyce. http://www.oxfordartonline.com/groveart/view/10.1093/gao/9781884446054.001.0001/oao-9781884446054-e-7000091108 Lyhyen uransa aikana Joanna Mary Boyce teki historiamaalauksia ja muotokuvia joista sai hyvää kritiikkiä. Hänen tiedetään maalanneen myös maisemaamalauksia. https://web.archive.org/web/20120923023453/http://www.apollo- magazine.com/reviews/books/7902388/homage-to-joanna.thtml http://archive.org/details/cu31924092716970/page/704/mode/1up?view=theater Boyce opiskeli taidetta Pariisissa vuodet 1852- 1855. Hän solmi avioliiton Roomassa Henry Tanworth Wellsin kanssa vuonna 1857. Hänen töitään oli esillä Royal Academyn kesänäyttelyssä. Boyce menehtyi lapsivuoteeseen. http://www.britishmuseum.org/collection/term/BIOG20595 Omana aikanaan Boycea kutsuttiin suureksi lahjakkuudeksi ja jotkut pitivät häntä lähes nerona. Myöhemmin on kuultu kommentteja, että hänen maineensa taiteilijana perustuisi pelkästään varhaiseen traagiseen poismenoon. http://www.the- tls.co.uk/articles/pre-raphaelite-sisters-national-portrait-gallery-review- francesca-wade/ https://www.worldcat.org/title/victorian-women- artists/oclc/19325981 == Lähteet == Luokka: Englantilaiset taidemaalarit Luokka: Vuonna 1831 syntyneet Luokka: Vuonna 1861 kuolleet
Kiinankylmänkukka

Kiinankylmänkukka (Pulsatilla chinensis, syn. Anemone chinensis) on leinikkikasvien (Ranunculaceae) heimoon kuuluva kasvilaji. Lajista on erotettu muunnos Pulsatilla chinensis var. kissii, johon eteläisen Liaoningin kuivilla rinteillä kasvavat kasvit kuuluisivat. Kiinankylmänkukka voi kasvaa 15–35 cm korkeaksi. Sillä on neljä tai viisi lehteä, joiden lavat ovat kolmilehdykkäisiä. Lehdykät ovat yläpinnoiltaan kaljuja ja alapinnoiltaan tiheäkarvaisia. Lehtiruodit ovat 7–15 cm pitkiä ja pitkäkarvaisia. Kukkien kehälehdet ovat violetteja, pystyjä ja 2,8–4,4 cm pitkiä sekä 0,9–2 cm leveitä. Heteet ovat pituudeltaan noin puolet kehälehtien pituudesta ja heteiden ponnet ovat keltaisia. Kiinankylmänkukka kukkii maalis–toukokuussa ja tuottaa hedelmiä kesä–heinäkuussa. Hedelminä olevat pähkylät ovat 3,5–4 mm pitkiä. Kiinankylmänkukka kasvaa metsänreunoissa ja rinteillä 200–1300 metrin korkeudella merenpinnasta. Lajia tavataan Kiinassa useissa maakunnissa sekä Korean niemimaalla ja Venäjän Kaukoidässä. Kiinankylmänkukkaa käytetään kiinalaisessa lääketieteessä. == Lähteet == == Aiheesta muualla == * Suomen Lajitietokeskus: Kiinankylmänkukka (Pulsatilla chinensis) * Global Biodiversity Information Facility (GBIF): Pulsatilla chinensis Luokka:Kylmänkukat
Kaisa Kuikkaniemi

Kaisa Kuikkaniemi on suomalainen käsikirjoittaja ja näyttelijä. Kuikkaniemen näkyvimpiä käsikirjoitustöitä televisiossa ovat olleet Ylen Uusi päivä ja C Moren Kämppikset -sarjat. Kuikkaniemi on käsikirjoittanut muun muassa Dingo–musikaalin yhdessä Otto Kanervan kanssa, joka sai ensi-iltansa Rauman kesäteatterissa kesällä 2022. Kuikkaniemi on naimissa Eppu Salmisen kanssa. Heillä on viisi yhteistä lasta. == Lähteet == Luokka:Suomalaiset näyttelijät Luokka:Suomalaiset käsikirjoittajat Luokka:Syntymävuosi puuttuu Luokka:Elävät henkilöt
Monhegan

Monhegan on kunta (plantation) ja saari Mainen osavaltiossa, Yhdysvalloissa. Saari sijaitsee 16 kilometrin päässä Mainen rannikolta. Kunta kuuluu Lincolnin piirikuntaan. Monheganin väkiluku oli 64 vuonna 2020. Kuntaan kuuluvat Monheganin saari ja asumaton saari Manana. Saarelle pääsee vain veneellä, eivätkä ajoneuvot ole sallittu, sillä saarella ei ole teitä. == Väestö == Vuonna 2020 Monheganissa asui 64 asukasta ja 43 kotitaloutta. Asukkaiden mediaani-ikä oli 43,4 vuotta ja kotitalouksien mediaanitulot 118 750 dollaria. 13,5 % asukkaista puhui kotonaan jotain muuta kieltä kuin englantia. == Kuvia saarelta == Kuva:Monhegan pano.jpg|Monheganin saarta. Taustalla asumaton Mananan saari. Kuva:View from Monhegan Island 4.jpg|Taloja Monheganissa. == Lähteet == == Aiheesta muualla == Luokka:Mainen kunnat Luokka:Mainen saaret
Daniel Olin

Daniel Olin (s. Turku) on suomenruotsalainen toimittaja, joka on työskennellyt Yleisradiossa 2000-vuosikymmenen puolestavälistä alkaen. Hän toimitti vuosina 2019–2022 omaa nimeään kantavaa television keskusteluohjelmaa. Hän on työskennellyt myös Ylen ruotsinkielisissä tv-uutisissa ja Ylen ruotsinkielisenä kirjeenvaihtajana Brysselissä 2015–2018.Daniel Olin aloittaa Svenska Ylen Eurooppa-kirjeenvaihtajana, Yleisradio 12.11.2014. Viitattu 8.10.2016. Turussa varttunut Olin valmistui vuonna 2008 valtiotieteen maisteriksi Åbo Akademista. Yle-uransa hän aloitti urheilutoimittajana. Syksyllä 2022 Daniel Olin siirtyi Ylen ruotsinkieliseksi kirjeenvaihtajaksi Yhdysvaltoihin.Kertoi itse näin Daniel Olin -keskusteluohjelmansa viimeisen jakson lopuksi 17.4.2022. == Lähteet == == Aiheesta muualla == * Keskustelusarja Daniel Olin Yle Areenassa Luokka:Syntymävuosi puuttuu Luokka:Elävät henkilöt Luokka:Ylen toimittajat Luokka:Suomenruotsalaiset henkilöt Luokka:Ulkomaankirjeenvaihtajat
The Helpful Fox Senko-san

The Helpful Fox Senko-san (, suom.: 'Avulias Kettu Senko-san') on japanilaisen Rimukoron fantasiakomedia mangasarja. Sitä on julkaistu verkossa Kadokawa Shotenin Comic Newtype -sivuston kautta lokakuusta 2017 lähtien, ja sitä on tehty kymmenen tankōbon-kirjaa. Doga Kobon anime-televisiosarjan sovitus esitettiin Japanin televisiossa huhtikuusta kesäkuuhun 2019. Luokka:2010-luvun anime ja manga
Jeppe Bruus

Jeppe Bruus Christensen (s. 20. huhtikuuta 1978 Holbæk) on tanskalainen sosiaalidemokraattisen puolueen poliitikko ja Tanskan nykyinen vihreämmän maatalouden ministeri elokuusta 2024. Tätä ennen hän oli veroministeri 2022–2024. Hän on istunut kansankäräjillä vuodesta 2019 ja aiemmin vuonna 2013 sekä vuosina 2014–2016. ==Lähteet== ==Aiheesta muualla== * Jeppe Bruus Tanskan kansankäräjien verkkosivuilla Luokka:Tanskan ministerit Luokka:Vuonna 1978 syntyneet Luokka:Elävät henkilöt
Coydog

Coydog on kesykoiran ja kojootin välinen risteytys, jota tavataan Yhdysvalloissa. Eläintieteilijä Desmond Morris luokittelee sen kuitenkin koirarotujen joukkoon, "villikoirien" alaryhmään. == Alkuperä == 1800-luvun lopulla sudet oli hävitetty Yhdysvaltojen koillisosista, ja 1930-luvulla sieltä löydettiin uudenlainen koiraeläin: turhan pieni sudeksi ja turhan kookas kojootiksi. Eläintieteilijät eivät päässeet varmuuteen siitä, miksi sitä tulisi kutsua, mutta tavallinen kansa alkoi kutsua sitä nimellä coydog, koska he uskoivat sen syntyneen kesykoiran ja villin kojootin risteytyksestä. Sudet ja kojootit harvemmin lisääntyvät keskenään luonnossa, joten mm. Desmond Morriksen mukaan on todennäköistä, että coydog todella on tulos koirien ja kojoottien välisistä risteytyksistä. Ne eivät kuitenkaan ole viimeaikaisia risteymiä, vaan ovat jalostuneet jo pitkään omana "rotunaan". Kyse on alun perin villistä populaatiosta.Morris, Desmond. Dogs - The Ultimate Dictionary of Over 1000 Dog Breeds, s. 695. Trafalgar Square, 2008: North Pomfret, Vermont. 1960-luvulla löydettiin pentueellinen coydogeja, joiden avulla aloitettiin jalostusprosessi. New Hampshiren kalastus- ja riistaministeriön jäsenet Walter ja Henelette Silver kasvattivat ja tutkivat niitä vuosien ajan. Heidän mukaansa coydogit olivat "tunnistamattomia koiraeläimiä, jotka ovat lähimpänä kojootteja, mutta joilla on myös susimaisia ja koiramaisia piirteitä". == Lähteet == Luokka:FCI:n ulkopuoliset rodut Luokka:Alkukantaiset koirat Luokka:Yhdysvaltalaiset koirarodut
Jéssica Andrade

Jéssica Fernanda da Costa Andrade (s. 25. syyskuuta 1991 Umuarama, Paraná) on brasilialainen korsisarjan vapaaottelija. Hän oli UFC:n korsisarjan mestari toukokuusta elokuuhun 2019. Andrade pitää hallussaan myös UFC:n ennätystä muun muassa eniten otteluita naistensarjassa ja ainoa naisottelija, joka on kyennyt voittamaan ottelun kolmessa eri painoluokassa. ==Saavutukset== ;UFC *Korsisarjan mestaruus (kerran) *Illan suoritus (neljästi, vs. Joanne Calderwood, Karolina Kowalkiewicz, Rose Namajunas ja Katlyn Chookagian) *Illan kamppailu (neljästi, vs. Angela Hill, Cláudia Gadelha ja Rose Namajunas kahdesti) *Eniten tyrmäyksiä naisten korsisarjassa (3) *Eniten otteluita naisten sarjassa (20) *Ainoa naisottelija, joka on voittanut ottelun kolmessa eri painoluokassa ==Muualla== Andrade on pelattavana hahmona vapaaottelupeleissä EA Sports UFC 3 (2018) ja EA Sports UFC 4 (2020).UFC 3 Women's Strawweight Fighter Roster and Rating ea.com Viitattu 18.4.2022 ==Lähteet== Luokka:Brasilialaiset vapaaottelijat Luokka:Brasilialaisen jujutsun harjoittajat Luokka:Vuonna 1991 syntyneet Luokka:Elävät henkilöt
Tian Guan Ci Fu

Tian Guan Ci Fu (kiin. 天官赐福, Tiān Guān Cì Fú; "Taivaan virkamiehen siunaus") on kiinalaisen kirjailijan Mo Xiang Tong Xiun romaani. Se julkaistiin alun perin vuosina 2017–2018 Jinjiang Wenxuecheng -nimisellä verkkosivulla. Paperipainoksen julkaisu alkoi vuonna 2021 perinteisillä merkeillä. Xianxia- lajityyppiin kuuluva fantasiatarina sijoittuu kiinalaiseen kansanuskoon pohjautuvaan maailmaan, jossa aaveet ovat totta ja taivaassa jumalten keskuudessa toimii perinteinen kiinalainen virkamieskoneisto jumalkeisarin johtamana. Lisäksi romaani kuuluu danmei-lajityyppiin, joka on kiinalainen vastine boys' lovelle: tyypillisesti naisten kirjoittamia tarinoita, jotka kuvaavat mieshahmojen välistä romanssia. Romaanin päähenkilö Xie Lian on kohonnut ihmisprinssistä jumalaksi, mutta joutunut taivaassa epäsuosioon. Yllättäen hän alkaa saada apua yliluonnollisten mysteerien ratkaisuun aaveiden kuninkaalta, Hua Chengilta. Tian Guan Ci Fusta on tehty myös manhua-sarjakuva ja animaatiosarja, joista jälkimmäinen on Suomessa Netflixissä. ==Julkaisu== Tian Guan Ci Fu julkaistiin alun perin omakustanteisena Jinjiang Wenxuecheng -verkkopalvelussa vuosina 2017–2018 mandariinikiinaksi yksinkertaistetuilla merkeillä. Vuonna 2021 aloitettiin perinteisillä merkeillä julkaistu paperipainos. Romaanin pituuden vuoksi paperipainos julkaistiin kuudessa osassa. Tian Guan Ci Futa on julkaistu myös englanniksi, koreaksi, thaiksi ja vietnamiksi. Englanninkielisen painoksen nimi on "Heaven Official's Blessing", ja se julkaistaan kahdeksaan osaan jaettuna. Mo Xiang Tong Xiu on kertonut, että hänen ensimmäinen ajatuksensa Tian Guan Ci Fun tarinasta oli "hajonnut ja lyöty, kohta unholaan jäävän jumalan temppeli ja tämän nuori ja uskollinen seuraaja". Ajatus antoi hänelle puhtia romaanin kirjoittamiseen, ja kirjailija kuvaili itseään henkilönä, joka voisi kirjoittaa kokonaisen kirjan vain yhtä kohtausta varten. ==Sovitukset== Tian Guan Ci Fusta julkaistaan sarjakuvaversiota, joka alkoi vuonna 2019. Sitä julkaisee Bilibili Comics, ja sen on kuvittanut STARember. Vuonna 2020 julkaistiin Bilibilin ja Haoliners Animation Leaguen tekemä animaatiosarja. ==Vastaanotto== Tian Guan Ci Fun englanninkielinen julkaisu nousi The New York Times Best Seller listille. ==Lähteet== Luokka:Kiinalaiset romaanit Luokka:Vuoden 2021 kirjat
Kuusan kanava

Kuusan kanava on sulkukanava, joka sijaitsee Laukaassa. Kanava yhdistää Saraaveden ja Vatianjärven ja on osa Keiteleen kanavaa yhdessä Vaajakosken, Kuhankosken, Kapeenkosken ja Paatelan sulkujen kanssa. Kanavan rakensivat neuvostoliittolaiset 1990–1993 osana Neuvostoliiton ja Suomen välisen bilateraalikaupan tasapainottamista, koska Suomen vienti Neuvostoliittoon oli suurempaa kuin Suomen tuonti Neuvostoliitosta. Kanava on 350 metriä pitkä. Saraaveden ja Vatianjärven korkeusero on 3,90–4,10 m. Kanavassa on yksi sulku, jossa suurimmat aluksen sallitut mitat ovat 110,0 × 11,8 × 2,4 metriä (pituus x leveys x syväys). Sulun ylittävän kiinteän sillan alikulkukorkeus on 8,0 metriä mutta kanavan alapuolella oleva rautatiesilta rajoittaa mastonkorkeuden enintään 6,1 metriin. Muulla reitillä mastonkorkeus on 5,5 metriä. Kanavan vieressä sijaitsee Kuusaankoski, josta purkautuva vesi aiheuttaa voimakkaita pyörteitä sulun alavirran odotuslaiturille saakka. Kanavan sulkuportit ovat sähkömekaanisilla koneistoilla varustetut sektoriportit. Kanava on itsepalvelusulku, mutta sen kaukokäyttö ja valvonta on mahdollista Paatelan kanavan keskusvalvomosta. Keiteleen kanavan käyttö- ja kunnossapitotehtävistä vastaa Väyläviraston urakoitsijana Arctia Meritaito Oy. Kanavan aukioloajat: * Toukokuu: klo 7-21 * Kesäkuu: klo 7-24 * Heinäkuu: klo 7-24 * Elokuu: klo 7-24 * Syyskuu: klo 7-18 * Lokakuu: keskiviikosta sunnuntaihin klo 7-17 == Lähteet: == Luokka:Viitasaaren reitti Luokka:Suomen kanavat Luokka:Vatianjärven alue Luokka:Laukaan rakennukset ja rakennelmat